Amaia Bono

Amaia Bono Jiménez (Gasteiz, Araba, 1989ko abenduaren 11) antzerki aktorea da.  

 Biografia 

 Formakuntza 
Arte Dramatikoko ikasketekin (TAE. Gasteiz) UCLMk Praktika Eszenikoko eta Ikusizko Kulturako Masterra egin du, Ekitaldiak eta Kultura Espazioak Kudeatzeko Masterra ere egina du eta Gizarte Hezkuntzan graduatu da UNEDen.2020an Experta en género y estudios culturales NUPtik.

 Artista ibilbidea 
Amaia Bonok Eszena Arte Tailerrean ikasi zuen eta bi urtetan zehar Parasite Kolektiboaren Antzerki Ikerketa Laborategian parte hartu zuen; UCLM-en Antzerki Praktikan eta Ikusentzunezko Kulturan master-ikasketak egin zituen; eta UNED-en Gizarte-Heziketan graduduna da. Save The Children, Amnistia Internacional edo Asve elkarteekin, arte eszenikoetatik gizarte-eraldaketarako proiektuak gidatuz lan egin eta gero, gaur egun antzerki lengoaia berrien bilaketan dago murgilduta.

Bere ibilbide profesionalaren azken aldian artista egoiliarra izan zen Gasteizko Baratza Aretoan eta Madrilgo Duque Kondearen Zentroan, ACT Festival 2019 (Bilbo) jaialdiak aukeratutako Ahora Ya proiektuarekin. Artearekin lan egin du, Murtziako Parraga Zentroan garatutako Torre de Babel proiektuko koordinazio-taldeko kide gisa. Proiektu horrekin Madrilgo Matadero nabeetan garatutako AprenDanza (Lova) programan ere parte hartu zuen prozesuen bideratzaile gisa. Damián Montesdeocarekin batera Cuando las Cobras Cosan Sentido, hizkuntzaren aukeren inguruko lan eszenikoa sortu zuen, Gasteizeko 150gr jaialdian programatu zena eta Donostiako Tabakaleran, Katapultako topaketan, lan honekin Cibeles eta Pedagogia Ikustezinak zentroak Levadura programarako sortzaile gisa hautatu zuten, sorkuntza garaikidearen bidez lehen hezkuntzako ikasleekin hizkuntza-gaitasunak lantzeko.Ikertzaile independente gisa eta Gazte Sortzaileentzako INJUVE laguntzari esker,  Momentum lanean jarri du arreta, MPECen esparruan hasitako ikerketa eszenikoaren barruan. 

 Lanak 

 La repetición. 
Torre de Babel

 Momentum. 
 Ahora, ya. 
Cuando las Cobras Cosan Sentido.
Belarriprest.

 Sariak eta bekak 

 Levadura programatik saria jaso zuen, Programa de residencias de creadores en escuelas sailean.
 2018an Getxoarte saria jaso zuen Ahora, ya antzezlanagatik. 
2021ean Eusko Jaurlaritzak beka eman zion Tropezar dos veces (La Repetición) ikerketa lana egiteko.

 Erreferentziak 

 Kanpo estekak 

 Euskaldunak daude, erdaldunak daude, eta gero gu, akastunak Berria, 2024.02.23

 Cuando las Cobras Cosas sentidoYoutube

Kategoria:Gasteiztarrak
Kategoria:Euskal Herriko feministak
Kategoria:Arabako aktoreak
Kategoria:Euskal Herriko emakume aktoreak